นายกรัฐมนตรี ย้ำแก้ปัญหา PM2.5 ต้องเริ่มจากทุกคน ขอคนไทยเคารพกฎหมาย
นายกรัฐมนตรี ย้ำแก้ปัญหาPM2.5 ต้องเริ่มจากทุกคน ขอคนไทยเคารพกฎหมายพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า วันนี้ต้องพบกับหลายปัญหา ทั้งเรื่องอุทกภัย ภัยแล้ง ปัญหาของเกษตรกร ซึ่งทุกปัญหาจะต้องแก้ตั้งแต่ต้นเหตุโดยเฉพาะในช่วงนี้จะต้องเร่งแก้ปัญหาฝุ่น PM2.5 โดยวิธีที่จะแก้ปัญหาได้โดยไม่กระทบกับคนอื่น โดยเฉพาะการตั้งด่านตรวจรัฐบาลเอาจริงกับเรื่องนี้จะกระทบกับทุกคนดังนั้นคนใช้รถใช้ถนนที่ถือเป็นคนหมู่มาก ควรจะตระหนักโดยเฉพาะเจ้าของรถที่รู้ว่ารถตัวเองปล่อยควันดำก็ต้องแก้ปัญหา ดังนั้นทุกปัญหาเป็นสิ่งที่คนต้องรับผิดชอบร่วมกัน และที่สำคัญทุกคนต้องเคารพกฎหมายที่มีอยู่นายกรัฐมนตรี ยังกล่าวว่า การแก้ปัญหาทุกอย่างจะต้องใช้สติปัญญา เพราะทุกอย่างไม่ใช่จะแก้ได้โดยง่าย เมื่อแก้เร็วแล้วปัญหาก็กลับมาอีกในวันข้างหน้า จึงอยากให้ทุกคนคิดใหม่และมามีส่วนร่วมกัน ทั้งนี้หากทุกคนไม่ทำผิดทุกอย่างก็เดินหน้าไปได้โดยเฉพาะเศรษฐกิจ โดยขอให้รับฟังสิ่งที่ตนเองพูด เพราะไม่มีเจตนาไม่ดีใดใดกับใครทั้งสิ้น แต่ไม่ใช่จะให้พูดแต่คำหวานเพียงอย่างเดียวเพราะทุกคนอาจชอบคำหวาน แต่นั่นอาจเป็นยาพิษ พร้อมทั้งกล่าวอีกว่าการช่วยคนในทางที่ไม่ถูกต้องนั่นคือการให้ยาพิษ